Biblioteca da Universidade de Santiago de Compostela

A Biblioteca da Universidade de Santiago de Compostela é un sistema formado por 18 bibliotecas dos campus de Santiago e de Lugo. Prové de recursos para a aprendizaxe, a docencia e a investigación ao estudantado e profesorado da Universidade de Santiago de Compostela (USC), amais de todas as persoas que o precisaren.

Ten a súa orixe na fundación da Universidade a mediados do século XVI, e está situada no Colexio fundado polo Arcebispo de Santiago Alonso III de Fonseca.

 Bibliotecas 
Dentro da biblioteca atopamos unha serie de sub-bibliotecas que se clasifican segundo os distintos centros existentes na universidade e dependendo do campus no que nos atopemos:

 No campus de Santiago: 
miniatura|250x250px|Biblioteca no Pazo de Fonseca (Colexio de Santiago Alfeo).
 Biblioteca Concepción Arenal
 Biblioteca Xeral
 Bioloxía
 Ciencias da Comunicación
 Ciencias da Educación (Campus Norte)
 Ciencias Económicas e Empresariais
 Enfermería
 Escola Técnica Superior de Enxeñería
 Física e Óptica
 Farmacia
 Filoloxía
 Filosofía
 Matemáticas
 Medicamento e Odontoloxía
 Psicoloxía e Ciencias da Educación
 Química
 Xeografía e Historia

 No campus de Lugo: 
 Biblioteca Intercentros
 Formación do Profesorado

 Coleccións 
miniatura|Colofón dun incunable da Historia Adversus Paganos de Paulo Orosio, na Biblioteca da USC.
Hai un total de 1.154.701 contribucións na biblioteca, repartidas entre as distintas bibliotecas que a conforman. Esta colección está formada por unha diversidade de libros, revistas, mapas e outros materiais como fontes de referencia e información bibliográfica. No fondo histórico, atópanse 862 manuscritos, 141 incunables, 27.725  impresos dos séculos XVI ao XVIII e 29.727 impresos publicados entre 1801 e 1900.

Ademais tamén hai dous fondos especiais que son a Biblioteca América e a Sección Galicia. 
 Na Biblioteca de América, hai 35202 monografías, 2709 revistas e 2498 analíticas e é un fondo onde atopamos un número importante de libros, folletos e obxectos diversos de diferentes procedencias.
 Na Sección Galicia, atopamos obras de tema galego en calquera idioma, as que están escritas en lingua galega independentemente do lugar de publicación e todas as obras obras de autores galegos como as editadas en Galicia.
Dentro das colección da biblioteca da universidade de Santiago hai os seguintes fondos dixitalizados:
 Os Fondos xerais que son libros dixitalizados do fondo antigo non galego.
 O fondo de Galicia que son os libros dixitalizados do fondo galego entre 1483 e 1900.
 Tese de Galicia na que atopamos teses de doutoramento defendidas na USC a partir de 2005.
 Fondo prensa galega, na que aparece prensa escrita e revistas dixitalizadas do fondo antigo galego.
 Literaturas hispánicas na que se recollen manuais da BUSC da literatura en lingua castelá dos séculos que van do s. XV ao s. XVIII. 
 Biblioteca América, formado por fondos dixitalizados antes de 1900. 
 Manuscritos dixitalizados. 
 Bibliografías letras galegas que está elaborado pola BUSC e que se corresponden coas diferentes mostras bibliográficas organizadas anualmente con motivo do Día das Letras Galegas. 
 Os documentos incunables.

 Servizos 
Os servizos que presta a biblioteca son:
 Información e referencia: Todas as bibliotecas da BUSC teñen un punto de información ao que se pode dirixir calquera usuario para solicitar axuda relacionada con:
 Reprografía: A Biblioteca facilita a reprodución dos seus fondos coas restricións que impoñen as leis pertinentes:
 Con carácter xeral, os fondos poderán ser reproducidos mediante: fotocopia, copia en papel a partir de microforma, reprodución por medios fotográficos cos equipos do solicitante, etc.
 Préstamo a domicilio: Os fondos da Biblioteca Universitaria poderán levar en préstamo a domicilio por un período de tempo e condicións dependendo do tipo de usuario e das características dos fondos.
Para facer uso deste servizo é necesario dispoñer do Cartón Universitario de Identidade ou dunha carta de lector expedida pola BUSC.

 Catálogo 
O catálogo da biblioteca da universidade de Santiago de Compostela chámase Iacobus e nel atopámonos dous tipos de procura:
 Simple: Que é a procura onde se pode buscar un documentos por unha variable, como sería: Palabra clave, Autor, Título, ISBN/ISSN, Tema, Tema Galego, Título de revista, Título de colección, Signatura e Orixe da colección. Ademais, dá a opción de buscar nos distintos fondos da universidade.
 Avanzada: Na que hai catro campos nos que podemos escoller en cada un deles se queremos que a procura sexa sobre o Autor, Tema, Título ou Nota. Ademais destas variables neste tipo de procura pódese especificar a localización do documento, tipo de materia (tipo de documento), a lingua, a data (podendo realizar un marco desde un ano e outro) e por último pódense ordenar os resultados por relevancia, data ou título.

 Notas 

 Véxase tamén 
 Ligazóns externas 
 Páxina web da Biblioteca Universidade de Santiago
 Minerva 
 Dialnet (USC)
 PreLo
 Biblioteca Universidade da Coruña
 Biblioteca Universidade de Vigo

Categoría:Bibliotecas de Galicia
Categoría:Universidade de Santiago de Compostela